এক ম্যাচে রশিদ খানের ‘ডাবল’ হ্যাটট্রিক
তিন ম্যাচ টি-টোয়েন্টি সিরিজে আয়ারল্যান্ডকে ধবলধোলাই করেছে আফগানিস্তান। শেষ ম্যাচে আইরিশদের ৩২ রানে হারিয়েছেন আফগানরা।







দেরাদুনে প্রথমে ব্যাট করে মোহাম্মদ নবীর বিধ্বংসী ফিনিশিংয়ে ৭ উইকেটে ২১০ রানের বিশাল স্কোর গড়ে আফগানিস্তান। জবাবে রশিদ খানের ঘূর্ণিতে নির্ধারিত ওভারে ৮ উইকেটে ১৭৮ রান তুলতে সক্ষম হয় আয়ারল্যান্ড।




এদিন বল হাতে ভয়ংকর ছিলেন রশিদ খান। ক্রিকেটের সংক্ষিপ্ত সংস্করণে সপ্তম ক্রিকেটার হিসেবে হ্যাটট্রিক করেছেন তিনি। আর প্রথম বোলার হিসেবে টি-টোয়েন্টিতে গড়েছেন টানা চার বলে উইকেট নেয়ার কীর্তি। ক্রিকেটের রেকর্ড বইয়ে এটিকে লেখা হয় ডাবল হ্যাটট্রিক।
আয়ারল্যান্ড ইনিংসের ১৬তম ওভারে বোলিংয়ে ফিরে শেষ বলে ও’ব্রায়েনকে কটবিহাইন্ড করে শিকার ধরেন রশিদ। পরের ওভারের প্রথম দুই বলে তুলে নেন জর্জ ডকরেল ও শেন গেটকেটকে। পূরণ হয়ে যায় হ্যাটট্রিক। পরের বলে ফেরান সিমি সিংকে। অর্থাৎ টানা চার বলে উইকেট নেন আফগান লেগস্পিনার। এতেই ক্ষ্যান্ত হননি বোলিং বিস্ময়। নিজের শেষ ওভারে ফিরে বিদায় করেন জন লিটলকে।
শেষ পর্যন্ত ২৭ রান খরচায় ৫ উইকেট নেন রশিদ। অজন্তা মেন্ডিস, উমর গুল ও ইমরান তাহিরের পর চতুর্থ বোলার হিসেবে টি-টোয়েন্টিতে একাধিকবার পাঁচ উইকেট নিলেন রশিদ খান।

তিন ম্যাচ টি-টোয়েন্টি সিরিজে আয়ারল্যান্ডকে ধবলধোলাই করেছে আফগানিস্তান। শেষ ম্যাচে আইরিশদের ৩২ রানে হারিয়েছেন আফগানরা।